open-index/open-wikipedia-markdown huggingface dataset:
פרצ'יסטנקה

**רחוב פרצ'יסטנקה** (ברוסית: **Улица Пречи́стенка**) הוא רחוב במחוז האדמיניסטרטיבי המרכזי של מוסקבה ברובע חמובניקי.

פרצ'יסטנקה ביחד עם רחוב אוסטוז'נקה הוא אזור הדיור היקר ביותר של מוסקבה, המכונה מייל הזהב.

## גלריה

קובץ:Prechistenka pushkin museum corner.jpg|המוזיאון הממלכתי של אלכסנדר פושקין
קובץ:Prechistenka tolstoy museum facade.jpg|המוזיאון הממלכתי של לב טולסטוי
קובץ:Moscow - Cathedral of Christ the Saviour7.jpg|מבט על קתדרלת ישו המושיע מרחוב פרצ'יסטנקה
קובץ:Доходный дом Исакова Пречистенка 28.jpg|בית איסקוב
קובץ:Moscow 05-2012 Prechistenka 06.jpg|בניין מהמאה ה-19, בסגנון אדריכלות נאו-קלאסית


## קישורים חיצוניים

## הערות שוליים

קטגוריה:מוסקבה: רחובות
Nathy Peluso: Bzrp Music Sessions, Vol. 36

**Nathy Peluso: Bzrp Music Sessions, Vol. 36** הוא סינגל שהוקלט על ידי המפיק מוזיקלי ארגנטינאי ביסאראפ ביחד עם הזמרת הספרדייה-ארגנטינאית נטי פלוסו. השיר יצא לאור ב-27 בנובמבר 2020, על ידי חברת התקליטים Dale Play. השיר תוך זמן קצר הפך להצלחה וויראליות, והגיע למקום הרביעי במצעד ארגנטינה הוט 100 ולמקום 121 במצעד בילבורד גלובל 200.

## מיקומי שיא

## תארים ונתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביסאראפ
קטגוריה:שירים באנגלית
קטגוריה:שירים בספרדית
Calambre

***Calambre*** (בעברית: **[[עווית]]**; באנגלית: **Cramp**) הוא אלבום הבכורה של הזמרת הספרדייה-ארגנטינאית נטי פלוסו. האלבום יצא לאור ב-20 באוגוסט 2021, על ידי חברת התקליטים סוני מיוזיק אנטרטיינמנט. מתוך האלבום יצאו ארבעה סינגלים.

האלבום עצמו הוקלט בין ברצלונה, בואנוס איירס ולוס אנג'לס. *Calambre* היה מועמד לאלבום השנה, לאלבום הפופ האלטרנטיבי הטוב ביותר ולעיצוב העטיפה הטוב ביותר בפרמיוס גרדל 2021 , המקבילה הארגנטינאית לפרסי הגראמי. היא זכתה גם במועמדות לאלבום המוזיקה האורבנית הטובה ביותר בפרמיוס אודאון בשנת 2021.

האלבום קיבל מועמדות בטקס פרסי גראמי ה-64 בקטגוריה אלבום הרוק הלטיני או האלטרנטיבי הטוב ביותר.

## רקע
מפגשי הקלטות האלבום המקצועיות להכנתו החלו בתחילת 2019 זמן קצר לאחר שפלוסו הוחתמה על בחברת התקליטים סוני מיוזיק אנטרטיינמנט. כשהגיעה לקהל המיינסטרים בספרד, בעיקר, הודות להופעת האורח שלה בתוכנית הכישרונות בטלוויזיה "Operación Triunfo" במרץ 2020, החל תהליך הכנת האלבום. סיור שהיה מבקר בפסטיבלי מוזיקה ענקיים כמו קואצ'לה ולולאפלוזה היה אמור להתרחש בתחילת 2020 אך בוטל לחלוטין בגלל מגפת הקורונה. ב-15 בספטמבר 2020, חשפה פלוסו ברשתות החברתיות שלה את שם האלבום *Calambre*, תאריך צאתו ועטיפתו.

## הקלטה
פלוסו הצהירה בפני חברת תקשורת הרמזקלה  כי במהלך תהליך היצירה של האלבום; 

## רשימת רצועות

### הערות
* כל כותרות הרצועות נכתבות מעוצבת באותיות קטנות או גדולות.
* "Sana Sana" מכיל מדגם של "Excellent" מאת פרינסס נוקיה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים בספרדית
קטגוריה:אלבומי חברת סוני מיוזיק אנטרטיינמנט
נטי פלוסו

**נטליה פלוסו** (בספרדית: **Natalia Peluso**, נולדה ב-12 בינואר 1995) הידועה בשם **נטי פלוסו**, היא זמרת-יוצרת ומפיקה מוזיקלית ארגנטינאית.

## ביוגרפיה
### 2017–2019: תחילת קריירה
באוקטובר 2017, הוציאה פלוסו באופן עצמאי מיני-אלבום הנקרא *Esmeralda*, המכיל את הסינגל "Corashe". השיר עורר עניין רב בקרב מבקרי מוזיקה רבים ומגזיני מוזיקה עצמאיים כמו מונדו סונורו ורוקדלוקס.

בשנת 2019, הוציאה את ספר הביכורים שלה "Deja Que te Combata", אוסף של מחשבותיה, השתקפויותיה, סיפוריה ופרויקטים קודמים ועתידים. באותה השנה, הוציאה פלוסו את הסינגל "Natikillah". היא גם שיתפה פעולה עם חברת סמסונג אלקטרוניקה כחלק מהקמפיין "Somos Smart Girl" שלהם לצד האומניות בלנקה סוארס, סנדרה ברנדה וקרולינה מרין.

בשנת 2020 היא הקליטה שיר "Nathy Peluso: Bzrp Music Sessions, Vol. 36".

### 2021–הווה: אלבום האולפן השני
במאי 2021, יצאה פלוסו לסיבוב ההופעות הראשון שלה בספרד.

ב-3 ביולי 2021, הכריזה פלוסו על צאת סינגל "Mafiosa". ב-22 באוקטובר, השתתפה פלוסו בסינגל "Pa' Mis Muchachas", של הזמרת כריסטינה אגילרה יחד עם בקי ג'י וניקי ניקול.

בנובמבר 2024, פלוסו זכתה בשלושה פרסים בטקס פרסי גראמי הלטיני: וידאו הפורמט הארוך הטוב ביותר על Grasa, השיר האלטרנטיבי הטוב ביותר על "El Día Que Perdí mi Juventud" ושיר הראפ/היפ-הופ הטוב ביותר על "Aprender a Amar".

## דיסקוגרפיה
### אלבומי אולפן
* 2020: *[[Calambre]]*
* 2024: *[[Grasa]]*

### מיני-אלבומים
* 2017: *Esmeralda*
* 2025: *[[Malportada]]*

### מיקסטייפים
* 2018: *[[La Sandunguera]]*
* 2024: *[[Club Grasa]]*

## סיבובי הופעות

* La Sandungera Tour (2018)
* Calambre Tour (2021–2022)
* Grasa Tour (2024–2025)

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות ארגנטינאיות
קטגוריה:מפיקות מוזיקליות
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:מהגרים מארגנטינה לספרד
קטגוריה:ילידות 1995
קטגוריה:ארגנטינאים שנולדו ב-1995
וושינגטון אלסוורת' לינדזי

**וושינגטון אלסוורת' לינדזי** (; 20 בדצמבר 1862 – 5 באפריל 1926) היה פוליטיקאי אמריקאי, שכיהן כמושל השלישי של מדינת ניו מקסיקו.

## ביוגרפיה
לינדזי נולד בעיירה ארמסטרונג מילס שבמדינת אוהיו, לרוברט וג'וליה. בשנת 1884, סיים לינדזי את לימודיו במכללת "Scio", והחל לעבוד כמורה במדינתו, ובניו יורק ואילינוי. בשנת 1891, סיים את לימודיו באוניברסיטת מישיגן.

טרם מעברו לניו מקסיקו, עסק לינדזי בעריכת דין בשיקגו. בשנת 1900, התפקד למפלגה הרפובליקנית. במרוצת השנים, מונה לינדזי לפקיד המחוז של רוזוול, סגן התובע המחוזי, ראש עיריית פורטלס וחבר באמנה החוקתית של ניו מקסיקו. בשנת 1916, הפך לינדזי לסגן המושל אזקיאל קבזה דה בקה. דה בקה נפטר ב-18 בפברואר 1917 במהלך כהונתו כמושל. לינדזי, שהיה סגנו, קיבל על עצמו את תפקיד המושל. במהלך כהונתו, חוקק מספר חוקים משפטיים. לינדזי עזב את תפקידו ב-1 בינואר 1919.

לאחר כהונתו כמושל, חידש לינדזי את הקריירה הפרטית שלו כעורך דין. בשנת 1924, מונה לציר בוועדה הלאומית הרפובליקנית, שבחרה את קלווין קולידג' כמועמדה ל.

לינדזי נפטר ב-5 באפריל 1926 בפורטלס.

## לקריאה נוספת
* Sobel, Robert and John Raimo. *Biographical Directory of the Governors of the United States, 1789-1978*. Greenwood Press, 1988. 

## קישורים חיצוניים

* 

## הערות שוליים
 

קטגוריה:אמריקאים ילידי אוהיו
קטגוריה:בוגרי אוניברסיטת מישיגן
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי ניו מקסיקו
קטגוריה:אמריקאים שנולדו ב-1862
קטגוריה:אמריקאים שנפטרו ב-1926
הוקר טייפון

ה**הוקר טייפון** (באנגלית: **Hawker Typhoon**; כונה גם בחיבה **Tiffy** בעגת חיל האוויר המלכותי; כמו במטוסים בריטיים אחרים, גם שמו נקרא על שם תופעת טבע: טייפון) היה מטוס קרב-הפצצה בריטי חד מושבי, אשר יוצר על ידי חברת הוקר איירקראפט. הוא נועד להיות מיירט לגובה בינוני, כתחליף להוקר הוריקן, אך פיתוחו נתקל בכמה בעיות תכנון והוא מעולם לא סיפק דרישה זו.

הטייפון תוכנן במקור להיות בעל שנים עשר מקלעי בראוניניג 7.7 מ"מ ובעל מנוע 2,000 כ"ס. כניסתו לשירות באמצע שנת 1941 הופרעה ונתקעה בבעיות ובמשך כמה חודשים עמד עתיד המטוס בסימן שאלה. כשהלופטוואפה הכניס לשירות את ה-פוקה-וולף Fw 190 האימתני בשנת 1941, הטייפון היה המטוס היחיד בשורות חיל האוויר המלכותי שהיה מסוגל להתמודד מולו בקרב אוויר בגבהים נמוכים; כתוצאה מכך עתידו הובטח בתפקיד מיירט בגובה נמוך.

הטייפון התבסס כמטוס תקיפה לילי ומטוס קרב לטווחים ארוכים. מסוף 1942 הטייפון היה מצויד בפצצות ומסוף שנת 1943 נוספו רקטות RP-3 ליכולותיו. עם אותם כלי נשק וארבעת תותחי היספאנו 20 מ"מ שלו, הפך טייפון לאחד ממטוסי התקיפה המצליחים ביותר במלחמת העולם השנייה.

## ראו גם
* סופרמרין ספיטפייר
* P-51 מוסטנג
*הוקר טמפסט
## קישורים חיצוניים

* סיפור הטייפון והטמפסט (1988)
* 

## הערות שוליים

קטגוריה:מטוסי קרב מתוצרת בריטניה
קטגוריה:מטוסים בריטיים במלחמת העולם השנייה
בארי ווטסון

**מייקל בארט ווטסון** (באנגלית: **Michael Barrett Watson**; נולד ב-23 באפריל 1974) הוא דוגמן ושחקן קולנוע וטלוויזיה אמריקאי.

## ביוגרפיה
ווטסון נולד בטרברס סיטי , מישיגן, השלישי מבין ארבעת ילדיהם של קארן, עוזרת משפטית, ומייקל ווטסון, עורך דין. בגיל שמונה עברה משפחתו לדאלאס, טקסס, שם החל את קריירת הדוגמנות שלו. במשך תקופה מסוימת למד משחק באולפן השחקנים הצעירים של דאלאס אצל הבמאית לינדה סיטו. ווטסון היה בן ארבע עשרה כשהוריו התגרשו. כשהיה בן חמש עשרה הוא עבר לברבנק קליפורניה, שם הוחתם על חוזה לחצי שנה באופרת הסבון ימי חיינו. לאחר סיום חוזהו, חזר לטקסס, וסיים את בית הספר התיכון ריצ'רדסון בשנת 1992.

## קריירה
כשהגיע לגיל 19, ווטסון חזר ללוס אנג'לס, שם עבד בשירותי חניית מכוניות במועדון לילה "בית הבלוז" בזמן שנבחן לתפקידים. הוא קיבל תפקידי אורח בכמה סדרות טלוויזיה כמו משמר המפרץ ו-"תאומות". בסופו של דבר הוא נבחר לתפקיד קטן בסדרת "חופי מאליבו" של המפיק אהרון ספלינג.

בשנת 1996 לוהק לתפקיד בסדרת הטלוויזיה "הרקיע השביעי" גם היא בהפקת ספלינג. בשנת 1999 שיחק בסרטו העלילתי הראשון "ללמד את גב' טינגל" לצד קייטי הולמס. ווטסון ביים שני פרקים של סדרת הטלוויזיה "הרקיע השביעי" בשנת 2005, וכמו כן ביים פרק אחד של דרמת ההנעורים הטלוויזיונית, סודות ההתבגרות בשנת 2010.

בשנת 2002 גילם את דייב האלטר אגו שלו דייזי בסרט בקומדיית הנעורים "שיגעון של בנות".

ב־16 באפריל 2006, שיחק בתפקיד ראשי בסדרת הטלוויזיה "מה עובר על בריאן" של רשת ABC. ווטסון גילם את  טוד בסדרת ABC "סמנתה מי?". בשנת 2011 גילם את פאקס בסרט "My Future Boyfriend", סרט בהפקת רשת ABC. בשנת 2012 הופיע בסדרת הטלוויזיה אחת שיודעת כחבר של סרינה ואן דר וודסן.

בשנת 2014 הוא שיחק בסדרות טלוויזיה בתפקידי אורח כמו הסקס של מאסטרס וחשיפה לדרום. הוא גם כיכב בסרטי הטלוויזיה '"Far from Home"' ו-"Santa Con."

בשנת 2019, ווטסון כיכב בדרמה "בקול רם", המספרת את סיפורו של רוג'ר איילס ועלייתה של פוקס ניוז. ווטסון גילם את בנו של איל התקשורת והבעלים של ניוז קורפ, רופרט מרדוק.

## חיים אישיים
ווטסון אובחן כחולה לימפומת הודג'קין במאי 2002, ולקח חופשה מסדרת הטלוויזיה "הרקיע השביעי" בזמן שעבר טיפולים. באפריל 2003, דווח, כי מצבו הוטב והוא חזר להופיע שוב בסדרה, החל מהפרק ה-150.

ווטסון נישא שלוש פעמים. נישואיו הראשונים היו עם לורה פיין-גבריאל, אותה הכיר באמצעות השחקנית טורי ספלינג. בדצמבר 2003 החל לצאת עם חברתו מתקופת לימודיו בתיכון, אשת הטלוויזיה טרייסי האוטסון. הם התחתנו בשנת 2006. נולדו להם שני בנים, אוליבר, ב־2 במאי 2005, ופליקס, ב־13 בנובמבר 2007. הם נפרדו בשנת 2011. ב־30 במאי 2012 נולדה לווטסון ולחברתו נטשה גרגסון וגנר, (בתה של השחקנית נטלי ווד) בת, קלובר קלמנטין ווטסון. הם נישאו ב־21 בדצמבר 2014.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1974
Love and Compromise

***Love and Compromise*** (מסוגנן כ-***LOVE AND COMPROMISE***) הוא אלבום האולפן השני של הזמרת-יוצרת והשחקנית האנגלייה, מהליה, שיצא ב-6 בספטמבר 2019. האלבום הגיע, בשיאו, למקום ה-28 במצעד האלבומים הבריטי ולמקום ה-3 במצעד אלבומי ה-R&B הבריטי.

## ביקורת

מקס גיילר, מ-*The Line of Best Fit*, תיאר את האלבום כ-"תקליט עקבי להחריד ומלא במומנטום קולי וליריקה מרתקת." אנדי קלמן, מ-*[[AllMusic]]*, כתב כי: "לא משנה עד כמה ההפקות מפורטות, הן לא יפריעו לשירה, שהיא דינמית באופן עקבי מבלי להיות ראוותניות."

## רשימת שירים

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אסיילום רקורדס
ג'ון הנרי ונדרפול

**ג'ון הנרי ונדרפול** (באנגלית: **John Vanderpoel**; 15 בנובמבר 1857 – 2 במאי 1911) היה אמן ומורה הולנדי-אמריקאי, הידוע בעיקר כמדריך לציור דמויות. ספרו "הדמות האנושית" פורסם בשנת 1907.

## ביוגרפיה ועבודה
ונדרפול נולד בהארלמרמיר, הולנד, השביעי מבין עשרה ילדים. אמו נפטרה בשנת 1867, ובשנת 1869 היגר עם אביו ואחיו לארצות הברית. הוא למד באקדמיה לעיצוב בשיקגו, שהפך לימים לבית הספר של המכון לאמנות בשיקגו. בשנת 1886 נסע לאירופה ולמד שנתיים באקדמיה ז'וליאן בפריז אצל גוסטב בולאנג'ר וז'ול לפבר.

ונדרפול הציג חמישה ציורים בתערוכה הקולומביאנית העולמית בשיקגו בשנת 1893, היה חבר בכמה אגודות אמנים, ונבחר לנשיא אגודת האמנים בשיקגו. הוא קיבל מדליית ארד בתערוכה העולמית של סנט לואיס ב-1904.

ונדרפול יצר גם ציורי קיר, כולל תקרה של תיאטרון באוניברסיטת DePul וציור של 20 מטר במלון בלוס אנג'לס. למרות הצלחותיו כצייר ונדרפול היה ידוע יותר כמדריך במכון לאמנות, שם לימד משנת 1880 עד שנת 1910. הוא היה מורה משפיע שדבק במסורת אמנות הוותיקה תוך דחיית המודרניזם. בין תלמידיו הרבים של ונדרפול היו האמנים ג'וזף ליינדקר, פרדריק קארל פריצקה, וג'ורג'יה או'קיף, שכתבה באוטוביוגרפיה שלה כי ונדרפול היה "אחד המורים האמיתיים הבודדים שהכרתי". אחותו הצעירה של ונדרפול, מטילדה, אף היא אמנית השתתפה בשעוריו ואחר כך לימדה במכון לאמנות.

ונדרפול פיתח מוניטין כאחד הציירים המובילים באמריקה בציור דמויות. בספרו "הדמות האנושית", שפורסם בשנת 1907, הוצגו רבים מרישומי העיפרון והפחם שלו, והפך לספר הלימוד הסטנדרטי לתלמידי בתי הספר לאמנות. ג'ורג' ברידגמן כתב בפתח דבר שנכלל בכמה מהדורות של הספר: "התובנה של ונדרפול על הטבע הייתה תוצאה של חיים שלמים של מחקר רציני, סבלני ומתמשך. הוא ניתח ורשם את הדמות האנושית הן במסה והן בפירוט; טעם ושיפוט מבדל, עם קרבה רבה לטבע. ... עבודתו תמיד תישאר יצירת מופת באמנות ... מר ונדרפול השאיר אחריו השפעה רבה ועוצמתית."

בשנת 1910 עבר ונדרפול לסנט לואיס, וקיבל את הצעתו של אדוארד גרדנר לואיס להצטרף כראש המחלקה לציור באקדמיה לאמנות.

הוא נפטר בסנט לואיס ב-2 במאי 1911 ממחלת לב, והותיר אחריו את אלמנתו ושני ילדיו.

שנתיים לאחר מותו הוקמה גלריית אמנות כאנדרטת לונדרפול בשכונת בוורלי הילס בשיקגו. באוסף מוצגות עבודותיו כולל רישומים שפורסמו בספר "דמות האדם", כמו גם של עבודות של אמנים אחרים הקשורים לשיקגו. האוסף מונה למעלה מחמש מאות מוצגים. רחוב ובית ספר יסודי בשיקגו נקראים גם לזכרו.

## גלריה

File:John Vanderpoel, Portrait of a Lady.jpg

File:Human Figure cover, 2nd ed, Vanderpoel.jpg

File:Perplexing Problem, Vanderpoel.jpg

File:Nude figure drawing, Vanderpoel.jpg

File:Charcoal Drawing for Mural Painting, "The Vintage Festival" 2, Vanderpoel.jpg

File:Charcoal Drawing for Mural Painting, "The Vintage Festival" 5, Vanderpoel.jpg

## קישורים חיצוניים

## הערות שוליים

קטגוריה:ציירים אמריקאים
קטגוריה:מהגרים מהולנד לארצות הברית
קטגוריה:מורים לאמנות
קטגוריה:בוגרי המכון לאמנות של שיקגו
קטגוריה:אמריקאים שנולדו ב-1857
קטגוריה:אמריקאים שנפטרו ב-1911
יצחק רבינוביץ

**יצחק רבינוביץ** (1887 – 3 באוקטובר 1968), היה מהנדס, פעיל ציוני וממייסדי מכבי והמכבי הצעיר ברוסיה, ולאחר עלייתו לארץ - תעשיין, חבר ההגנה, איש הג"א והסוכנות היהודית, פעיל במאבק לעליית יהודי ברית המועצות.

## קורות חייו
רבינוביץ נולד והתחנך בליטא. הוסמך כמהנדס בגרמניה, ועבד במקצועו במפעל במוסקבה. נישא ב-1913 לאהובה (ליובה). לאחר מהפכת אוקטובר מונה למנהל מחלקת המתכת במשרד הבנייה של ברית המועצות. במקביל היה פעיל בתנועה הציונית, ב-1917 היה ממייסדי ארגון מכבי ברוסיה, ומ-1921 היה יושב הראש של הארגון. ארגון מכבי סבל מהתנכלויות של הצ'קה, ה-ג.פ.או. והיבסקציה, ב-1919 נסגר מועדון מכבי במוסקבה ורבינוביץ הצליח במאמצים רבים לשכנע את השלטונות לאפשר פתיחתו מחדש. ב-1921 החלו מאסרים של פעילים ציוניים, וב-1922 ארגון מכבי הוכרז שוב בלתי חוקי. רבינוביץ המשיך לנהל את פעילות הארגון בסתר, והספורטאים המשיכו להתאמן באזורים מחוץ לעיר.

רבינוביץ המשיך בפעילות ציונית, בין השאר גם במעשים סמליים - הוא שלח במסווה מברק ברכה לרגל הקמת האוניברסיטה העברית בירושלים באפריל 1925 – כאשר תקשורת כזו עם חוץ לארץ הייתה מעשה פלילי מבחינת שלטונות ברית המועצות.

ב-16 במרץ 1926 נאסר רבינוביץ בשל פעילותו הציונית והוגלה עם משפחתו לעיר קזיל-אורדה בקזחסטן. לאחר שלוש שנות גלות, קיבל ב-1929 אישור להגר, ועלה לארץ ישראל.

היה חבר ב"הגנה" מ-1933 ואילך. במלחמת העולם השנייה היה מנהל מחלקת המקלטים במפקדת הג"א וחבר ועדת הביטחון לבתי הספר מטעם הג"א.

עסק בייצור והתקנת מוצרי הסקה מרכזית בשותפות עם המהנדס ליפמן גורודישץ, שהיה חלוץ בתחום זה בארץ ישראל.

היה מנהל המחלקה הרוסית בסוכנות היהודית. מונה על ידי הממשלה הזמנית לתפקיד הממונה על רכוש הכנסייה הרוסית הגולה.

בחנוכה 1950, באירוע מרוץ הלפיד מקברות המכבים אל ירושלים, היה רבינוביץ מוותיקי "מכבי" (יחד עם לודוויג בלום ואליהו זאב לוין אפשטיין) שנבחרו לשאת את הלפיד בקטע המסע האחרון, מהכניסה לירושלים אל חצר המוסדות הלאומיים.

ב-1953 היה ממקימי התאחדות יוצאי ברית המועצות בישראל ויושב ראש ההתאחדות וממייסדי ארגון "מגן" לעזרת אסירי ציון, ופעל רבות במסגרתם לתמיכה ביהדות ברית המועצות ולמאבק להגירת יהודים ממנה.

[|ממוזער|טקסט=יצחק רבינוביץ ואשתו באתר בניית מעונות עובדים בירושלים, 1933|יצחק רבינוביץ ואשתו באתר בניית [מעונות עובדים בירושלים, 1933]]
התגורר עם משפחתו במעונות עובדים א' בירושלים. בניו מאיר ומיכאל היו קציני קבע בצה"ל.

בשנת 1957 בהיותו בן שבעים, יצא לאור ספרו "ממוסקבה עד ירושלים", בהוצאת ראובן מס.

רבינוביץ נפטר ב-1968 ונקבר בבית הקברות סנהדריה.

## קישורים חיצוניים

* 

## הערות שוליים

קטגוריה:לוחמי ההגנה
קטגוריה:תנועת מכבי
קטגוריה:עובדי הסוכנות היהודית
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1887
קטגוריה:ישראלים שנפטרו ב-1968
מעבר מיסטי (אנטארקטיקה)

**מעבר מיסטי** (באנגלית: **Misty Pass**) הוא מעבר הרים בחצי האי טרינטי, שבצפון חצי האי האנטארקטי, בארץ גרהאם שבאנטארקטיקה.

המעבר ממוקם בין ראשו של עמק ברוד לבין העמק היורד לכיוון צפון לעבר מצר ברנספילד. המעבר ממוקם 15 קילומטרים דרומית-מזרחית לכף דוקור.

גובהו של המעבר 700 מטרים מעל פני הים.

## היסטוריה
### גילוי ומיפוי המעבר

המעבר התגלה ומופה לראשונה במרץ 1946 על ידי משלחת סקר מטעם סקר שטחי חסות איי פוקלנד, אשר יצאה ממפרץ התקווה.

### מקור השם

שמו של המעבר ניתן לו על ידי סקר שטחי חסות איי פוקלנד.

השם ניתן על מנת לתאר את העננים שזרמו דרך המעבר לכיוון מזרח, ואנשי הסקר הסיקו מהם כי צפוי מזג אוויר סוער.

"מיסטי" באנגלית משמעו "ערפילי".

## קישורים חיצוניים
* מעבר מיסטי באתר הסקר הגאולוגי של ארצות הברית
* מעבר מיסטי באתר הגאזט האנטארקטי המשווה SCAR של ממשלת אוסטרליה

## הערות שוליים

מיסטי
סקומברן סיני

**סקומברן סיני** (שם מדעי: *Scomberomorus sinensis*) הוא מין של דג גרם ממשפחת הקולייסיים החי באוקיינוס השקט שלחופי מזרח אסיה סביב ים יפן וחופי הונשו, סין, קוריאה, טאיוואן, דרום וייטנאם וקמבודיה והוא אף נכנס לעיתים לנהר המקונג עד 300 ק"מ במעלהו.

סקומברן זה הוא דג מהיר הקרוב למין סקומברן זריז ומגיע לאורך של 100 ס"מ בממוצע אך נצפו גם פרטים באורך 247 ס"מ ומשקל 131 ק"ג. הוא בעל גוף מוארך עם סנפירים חדים וכסופים כשהזנב בצורת מגל, ראש קצר בעל לסתות דקות ומחודדות והוא בעל שלפוחית אוויר גדולה העוזרת לו לנשום במים מתוקים.

דג זה מצוי לרוב באוקיינוס הפתוח והוא מחפש מזון הכולל דגים קטנים וחסילונים. הוא מהווה דג מאכל חשוב ולא ברור מה מצב שימורו בטבע.

## קישורים חיצוניים

## הערות שוליים

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1800
קטגוריה:קולייסיים
קטגוריה:מגה-פאונה של האוקיינוס השקט
יחסי אוקראינה–מונטנגרו

**יחסי אוקראינה–מונטנגרו** הם יחסי החוץ בין אוקראינה ומונטנגרו.

## סקירה כללית
היחסים בין המדינות החלו ב-15 ביוני 2006, כאשר אוקראינה הכירה במונטנגרו, פחות משבועיים לאחר שהפרלמנט של מונטנגרו הכריז על עצמאותה של מונטנגרו מסרביה. שתי המדינות כוננו יחסים דיפלומטיים ב-22 באוגוסט 2006. לאוקראינה יש שגרירות בפודגוריצה, מונטנגרו. בשנת 2008 הביעה ממשלת מונטנגרו את כוונותה לפתוח שגרירות בקייב. אף על פי שהקשרים הכלכליים חלשים, מונטנגרו היא נקודת מעבר לסחר בבני אדם בין אוקראינה לשאר אירופה.

## ביקורים והצהרות רשמיות
בשנת 2006 ביקר נשיא מונטנגרו פיליפ וויאנוביץ' את נשיא אוקראינה ויקטור יושצ'נקו. בפברואר 2009 נפגש סגן ראש ממשלת מונטנגרו ושר האוצר איגור לוקשיץ' עם אוקסנה סליסארנקו ודן באינטרסים משותפים כולל שיתוף פעולה בנקאי וכלכלי.

ביולי 2009, ביום השנה השלישי למונטנגרו כמדינה עצמאית, שלח נשיא אוקראינה ויקטור יושצ'נקו את ברכתו לנשיא מונטנגרו פיליפ וויאנוביץ'. מאוחר יותר באותו חודש סגן ראש ממשלת אוקראינה לאינטגרציה אירופית ובינלאומית נפגש עם מקבילו במונטנגרו והביע תמיכה בשאיפות מונטנגרו לשילוב אירופי.

## הסכמים
בספטמבר 2006 הסכימו שתי המדינות לשתף פעולה במאבק בהלבנת הון. במרץ 2008 אוקראינה הודיעה כי היא יוזמת הסכם על נסיעות ללא ויזה עם מונטנגרו. באוקטובר 2008 נחתם הסכם בין שרי החוץ של אוקראינה ומונטנגרו בנושא ידידות ושיתוף פעולה בין שתי מדינות. ביוני 2009 חתמו שתי הממשלות על הסכם בנושא סיוע הדדי בענייני מכס.

## סחר בבני אדם
מונטנגרו זוהתה כנקודת מעבר לסחר בבני אדם בין אוקראינה לאיחוד האירופי. קבוצות פגיעות באוקראינה כוללות נשים בזנות, קטינים זרים לא מלווים, רומנים אתניים ועובדי בניין זרים. "דרך הבלקן" היא דרך ידועה לשמצה לסוחרי מין ממדינות מזרח אירופה כמו אוקראינה. עם זאת, מונטנגרו הכחישה את האשמות האו"ם בנושא סחר בבני אדם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בוניטן ערטילאי

**בוניטן ערטילאי** (שם מדעי: *Gymnosarda unicolor*) היא מין של דג טונה ממשפחת הקולייסיים, החי ברחבי האוקיינוסים לאורך האזור האינדו-פסיפי. דג זה קשור לדגי הבוניטו אך הוא מין יחידי בסוגו.

## תיאור
הבוניטן הוא דג גדול באורך של 190 עד 248 ס"מ ומשקל של מעל 130 ק"ג, אם כי נפוץ יותר באורך 40 עד 120 ס"מ. הוא בעל סנפירים גבוהים וחדים, בעל סנפיר גבי גבוה ואונות זנב גבוהות בצורת מגל המתאימות לתנועה מהירה במים. הוא בעל גב ירוק-כחול, צידיים כסופים ובטן לבנבנה. הוא שוחה דרך קבע עם הלסתות פתוחות.

דג זה נפוץ באוקיינוסים הטרופיים שממזרח אפריקה לרבות ים סוף עד לפולינזיה הצרפתית ואיי מערב האוקיינוס השקט (למעט הוואי) צפונה עד יפן ודרומה עד אוסטרליה.

דג זה הוא טורף של דיונונים ולהקות דגים קטנות בקרבת שוניות כמו כחליים, צניניתיים ושפתוניים. לדג עצמו ישנם טורפים מועטים הכוללים בעיקר כרישים, דגי מקור ולווייתני שיניים.

הדג עצמו נידוג בידי אנשים המשמרים את בשרו משומר וכן נידוג לספורט. עם זאת הדג קשה לתפיסה ונדיר באופן יחסי, כך שהוא לא מהווה דג מאכל מסחרי. בנוסף בשרו יכול להיות רעיל לעיתים, כתוצאה מתזונתו.

## גלריה

Dogtooth Tuna Maldives.jpg
Scombridae - Gymnosarda unicolor.JPG
0712GBR 34 dogtooth tuna M (3746180930).jpg


## קישורים חיצוניים

## הערות שוליים

קטגוריה:טקסונים שתוארו בידי אדוארד ראפל
קטגוריה:קולייסיים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1836
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
מחשמלת

**מְחַשְׁמֶלֶת** (באנגלית: **Jolt**) הוא סרט קומדיית פעולה אמריקאי, בבימויה של , לפי תסריט מאת סקוט ואשה. מככבים בו קייט בקינסייל, בובי קנאבלי, לברן קוקס, סטנלי טוצ'י וג'יי קורטני. הסרט יצא לבתי הקולנוע בארצות הברית ב-23 ביולי 2021 בהפצת אולפני אמזון, ובישראל הוא יצא ב-18 בנובמבר באותה שנה.

## עלילה
סדרנית הסובלת מהפרעת התפרצות לסירוגין מנסה לשלוט בכעסיה באמצעות אפוד נסיוני חדשני מרופד אלקטרודות, שבאמצעותן היא מחשמלת את עצמה כדי לשלוט בהתפרצויות הזעם שלה. לאחר שנרצח הבחור הראשון שאי פעם התאהבה בו, היא יוצאת למסע נקמה כדי למצוא את הרוצח, בזמן שהשוטרים רודפים אחריה ורואים בה חשודה מרכזית.

## שחקנים ודמויות
* קייט בקינסייל בתפקיד לינדי
* בובי קנוואלי בתפקיד הבלש ויקרס
* לברן קוקס בתפקיד הבלשית נווין
* סטנלי טוצ'י בתפקיד ד"ר איוואן מונצ'ין
* ג'יי קורטני בתפקיד ג'סטין
* סוזן סרנדון בתפקיד אישה ללא שם
* דייוויד בראדלי בתפקיד גארת' פיזל
* אורי פפר בתפקיד דלקרואה

## הפקה
באפריל 2019 פורסם כי קייט בקינסייל הצטרפה לצוות השחקנים של הסרט, כאשר טניה וקסלר ביימה לפי תסריט מאת סקוט וושה. ביולי 2019 הצטרפו לצוות השחקנים בובי קנאוולי, לברן קוקס, סטנלי טוצ'י וג'יי קורטני.

הצילומים החל ביולי 2019.

## הפצה
הסרט יצא לאקרנים ב-23 ביולי 2021 על ידי אולפני אמזון.

## קישורים חיצוניים

## הערות שוליים

קטגוריה:סרטי אמזון
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
קטגוריה:סרטי פעולה אמריקאיים
קטגוריה:סרטי קומדיה אמריקאיים
יחסי הונגריה–מונטנגרו

ממוזער|שגרירות מונטנגרו בבודפשט
**יחסי הונגריה–מונטנגרו** הם יחסי החוץ בין הונגריה ומונטנגרו. שתי המדינות חברות בנאט"ו ובאו"ם, ומונטנגרו מועמדת להצטרפות ל.

## סקירה כללית
הונגריה הכירה במונטנגרו ב-12 ביוני 2006, וכעבור יומיים, ב-14 ביוני 2006, כוננו שתי המדינות יחסים דיפלומטיים. לאחר שנת 2010 המגעים התקרבו במיוחד. לדוגמה, מומחים הונגרים סייעו למונטנגרו במשא ומתן על הצטרפותה ל. עם השנים גם יחסי הסחר צמחו משמעותית.

הונגריה היא שחקנית גדולה בכלכלת מונטנגרו. הבנק הגדול במדינה נמצא בידיים הונגריות. זוהי חברת בת של OTP, הבנק הגדול ביותר בהונגריה. במשך זמן מה הייתה קרנוגורסקי טלקום בבעלות מגיאר טלקום. הבעלים של המלון הגדול ביותר במונטנגרו הוא לרינץ' משרוס, שקנה אותו לאחרונה מאיש עסקים הונגרי אחר.

## נציגויות דיפלומטיות
* הונגריה מחזיקה במונטנגרו שגרירות בפודגוריצה וקונסוליה בהרצג נובי.
* מונטנגרו מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–קרואטיה

[ממוזער|[נשיא אוקראינה פטרו פורושנקו נפגש עם שגרירת קרואטיה אניצה ג'מיץ', 2019]]
**יחסי אוקראינה–קרואטיה** הם יחסי החוץ בין קרואטיה לאוקראינה.

## היסטוריה
לפני 1991 היו קרואטיה ואוקראינה חלק ממדינות סוציאליסטיות רב לאומיות, הרפובליקה הפדרלית הסוציאליסטית של יוגוסלביה וברית המועצות. קרואטיה הכריזה על עצמאות מיוגוסלביה ב-25 ביוני 1991, אך בהתחשב בהקפאה של שלושה חודשים על ההחלטה שאותה דחקה הקהילה האירופית, היא נכנסה לתוקף ב-8 באוקטובר 1991. אוקראינה הכריזה על עצמאותה מברית המועצות ב-24 באוגוסט 1991 והכירה בקרואטיה ב-11 בדצמבר 1991 כמדינה הראשונה באו"ם שעשתה זאת. היחסים הדיפלומטיים בין שתי מדינות כוננו ב־18 בפברואר 1992.

למדינות קשרים הדוקים זו עם זו, המיוחסים בחלקם לתרבויות דומות ולשיתופי פעולה לאורך ההיסטוריה. קרואטים רבים התנדבו במלחמה בדונייצק. אוקראינה יצרה גם גרסה אוקראינית לשיר הקרואטי Bojna Čavoglave שנוצר במלחמת העצמאות של קרואטיה.

בקרואטיה יש רחוב על שם אוקראינה: רחוב אוקראיני. נשתל שם עץ לאות ידידות עם המדינה. העץ הובא גם מאוקראינה.

במונדיאל 2018 צולם שחקן כדורגל קרואטי כשהוא צועק "תהילה לאוקראינה" לאחר שקבוצתו הביסה את רוסיה.

## נציגויות דיפלומטיות
* קרואטיה מחזיקה באוקראינה שגרירות בקייב וקונסוליית כבוד בדונצק.
* אוקראינה מחזיקה בקרואטיה שגרירות בזאגרב וקונסוליות כבוד במלינסקה וספליט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ONT (ערוץ)

**ONT** (ברוסית: **ОНТ**, **Общенациональное телевидение** או בבלארוסית: **Агульнанацыянальнае тэлебачанне**) היא תחנת הטלוויזיה השנייה בבעלות המדינה בבלארוס. הרשת הוקמה ב-15 בפברואר 2002 על פי צו של נשיא בלארוס אלכסנדר לוקשנקו. היא החליפה את ממסרי הערוץ הראשון הרוסי ששידר במדינה וכיום משדרת את מרבית תוכני הערוץ הרוסי לצופים בבלארוס.

## היסטוריה
ONT הוקם על פי צו הנשיא ב-15 בפברואר 2002. הערוץ השתמש בתדרים ששימשו בעבר את ממסרי הערוץ הראשון הרוסי. הוועד המנהל של מינסק (שמה הרשמי של העירייה במינסק) רשם רשמית את רשת ONT ב-19 במרץ 2002.

השידורים החלו ב-25 ביוני 2002, בשעה 20:35. התוכנית הראשונה בערוץ החדש הייתה **נשה נובוסטי** (החדשות שלנו), מהדורת החדשות הראשית של ONT. את המהדורה הראשונה העביר אלכסנדר אוורקוב. בתחילה מרבית התוכניות של הרשת היו תוכניות של רשת ORT לרוב עם הבדלים משמעותיים בהפסקות הפרסום ובהגשת החדשות, הרשת גם שידרה תוכניות מכמה ערוצים רוסיים פדרליים אחרים (NTV, THT, RTR). GO השנים, הערוץ התחיל להוסיף תוכן מקורי משלו. מהדורת הבוקר **נשה אוטרו** (הבוקר שלנו) עלתה לראשונה ב-3 בפברואר 2004.

בין פברואר 2007 לנובמבר 2008, הערוץ ניסה לשדר 24 שעות ביממה, תוך שימוש בשעות הלילה לשידור סרטים ובמהדורה קצרה של נשה נובוסטי בשעה 3 לפנות בוקר. בסוף 2009 ONT הייתה צפויה לקבל את הזכויות לשידור קדם האירוויזיון 2010 לאחר החלטת הנשיא אלכסנדר לוקשנקו וב-1 באוגוסט 2009 אכן קיבלה ONT את הזכויות לשידור קדם האירוויזיון הבלארוסי לשנת 2010.

ב-9 באוקטובר 2013, ONT השיקה ערוץ שני המשדר באופן בלעדי לאינטרנט, **ONT.BY**, המשדר את הפקות המקור של ONT. ב-21 במרץ 2016, ONT הפך לאחד הערוצים הראשיים בבלארוס שעבר למסך רחב.
## שידורים
ONT מעבירה בין היתר את רוב התוכניות של הערוץ הראשון, כמו ורמיה, שדה המזל, סמאק, חכה לי וישנה כמות משמעותית של הפקות מקומיות כמו מהדורת החדשות הלילית **נאשה נובוסטי** (החדשות שלנו), אשר משודר מיד אחרי ורמיה, תוכנית הבוקר **נאשה אוטרו** (הבוקר שלנו), גרסה מקומית של השעשועון מה? היכן? מתי?, בין היתר.

כאשר משודרים תוכניות של הערוץ הראשון, משתמשים בלוגו כפול, המורכב מלוגו של הערוץ הראשון הרוסי על גבי ONT.

## תעמולה ודיכוי פוליטי
כערוץ טלוויזיה ממלכתי ארצי גדול, ONT היה אחד המכשירים המרכזיים של תעמולת המדינה מטעם המשטר האוטוריטרי של אלכסנדר לוקשנקו והציג תוכניות טלוויזיה פוליטיות של פרשני תעמולה כמו איהר טור ואחרים.

בשנת 2020, לאחר מאבק אלים בהפגנות שלוות ארציות נגד זיוף הבחירות לנשיאות בלארוס 2020, התפטרו כרבע מעובדי ONT כמחאה נגד הצנזורה ותפקיד התעמולה של הערוצים, שהיה יותר מכל ערוץ טלוויזיה ממלכתי אחר. על פי דיווחים, ראש ONT, מאראט מרקוב, איים על העובדים המתפטרים בהעמדה לדין פלילי או אפילו בחטיפה אלימה.

ב-3 ביוני 2021 שידרה ONT תוכנית טלוויזיה שהוצגה כריאיון של האסיר הפוליטי רומן פרוטסביץ' עם ראש ONT, מאראט מרקוב. התכנית עוררה ביקורת רחבה ונחשבת על ידי פרשנים כמרכיב העינויים שעבר פרוטסביץ'.
## קישורים חיצוניים

* 

## הערות שוליים

קטגוריה:תעמולה
קטגוריה:בלארוס: תרבות
קטגוריה:מינסק
קטגוריה:ערוצי טלוויזיה
יחסי אורוגוואי–פינלנד

**יחסי אורוגוואי–פינלנד** הם היחסים הדיפלומטיים בין הרפובליקה של פינלנד לרפובליקה המזרחית של אורוגוואי. שתי המדינות חברות באו"ם.

## היסטוריה
בשנת 1918 קיבלה פינלנד את עצמאותה מרוסיה לאחר מלחמת האזרחים הפינית. באוגוסט 1919 הכירה אורוגוואי בעצמאות פינלנד וב-21 במרץ 1935 שתי המדינות כוננו יחסים דיפלומטיים. בניגוד לארגנטינה או ברזיל, מעט מאוד פינים היגרו לאורוגוואי. במהלך מלחמת העולם השנייה פלשה ברית המועצות לפינלנד במהלך מלחמת החורף. אורוגוואי תמכה בפינלנד בצורה דיפלומטית במהלך המלחמה וכמחווה, תרמה אורוגוואי 100 אלף פסו ו-10,563 פחיות של 350 גרם קורנביף לעם הפיני. מאז תום המלחמה היחסים בין פינלנד לאורוגוואי נותרו הדוקים.

בשנת 2007, UPM, חברת נייר פינית, פתחה טחנת נייר בפראי בנטוס שבאורוגוואי, ממש מעבר לנהר מארגנטינה. במהלך הקמת הטחנה הגישה ארגנטינה תלונה נגד החברה וממשלת אורוגוואי בה נכתב כי זיהום אפשרי של הנהר על ידי הטחנה. נהר אורוגוואי משותף לשתי המדינות ומוגן על ידי אמנה, המחייבת את שני הצדדים ליידע את האחר על כל פרויקט שעלול להשפיע על הנהר. מלבד נושא הזיהום, ארגנטינה טענה כי ממשלת אורוגוואי לא ביקשה אישור לבנות את הטחנה. אירוע דיפלומטי זה נודע בתור סכסוך טחנת הנייר של נהר אורוגוואי. המחלוקת הובאה בפני בית הדין הבין-לאומי לצדק (ICJ) שאמר כי אורוגוואי הפרה את התחייבויותיה הדיוניות להודיע לארגנטינה על תוכניותיה אך לא הפרה את התחייבויותיה הסביבתיות על פי האמנה ולכן המפעל הפיני יכול להמשיך בפעילותו.

בשנת 2013, אורוגוואי פתחה שגרירות בהלסינקי. בספטמבר 2014 ביקר הנשיא חוסה מוחיקה בפינלנד, ראש המדינה הראשון של אורוגוואי שעשה זאת. בשנת 2016 ביקר נשיא פינלנד, סאולי ניניסטה, באורוגוואי. בפברואר 2017, נשיא אורוגוואי, טאבארה ואסקס, ערך ביקור ממלכתי בפינלנד. בשנת 2019 הודיעה חברת UPM הפינית כי תקים בית חרושת שני לנייר באורוגוואי.

## הסכמים דו-צדדיים
שמאל|ממוזער|הבניין בו שוכנת שגרירות אורוגוואי בהלסינקי
שתי המדינות חתמו על כמה הסכמים כגון הסכם לקידום והגנה על השקעות (2004); הסכם למניעת כפל מס ומניעת העלמת מס ממס הכנסה (2011); הסכם לשיתוף פעולה במכס (2017) ומזכר הבנות לשיתוף פעולה בחינוך (2017).

## נציגויות דיפלומטיות
* פינלנד מיוצגת באורוגוואי באמצעות שגרירותה בבואנוס איירס, ארגנטינה ובנוסף מחזיקה קונסוליית כבוד במונטווידאו.
* אורוגוואי מחזיקה בפינלנד שגרירות בהלסינקי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–דנמרק

**יחסי אורוגוואי–דנמרק** הם היחסים הדיפלומטיים בין ממלכת דנמרק לרפובליקה המזרחית של אורוגוואי. שתי המדינות חברות באו"ם.

## היסטוריה
בנובמבר 1838, מונה חוסה פליסיאנו קסטילהו בארטו כקונסול הכללי של אורוגוואי בממלכת דנמרק, וב-28 בפברואר 1842 נחתם בפריז הסכם ידידות, סחר וניווט בין שתי המדינות.

## נציגויות דיפלומטיות

* דנמרק מיוצגת באורוגוואי באמצעות שגרירותה בבואנוס איירס, ארגנטינה ובנוסף מחזיקה קונסוליית כבוד במונטווידאו.
* אורוגוואי מיוצגת בדנמרק באמצעות שגרירותה בסטוקהולם, שוודיה, ובנוסף מחזיקה קונסוליית כבוד בקופנהגן.

## קישורים חיצוניים

## הערות שוליים

קטגוריה:קצרמר דנמרק
המעבדה הלאומית לורנס ליברמור

**המעבדה הלאומית לורנס ליברמור** (באנגלית: **Lawrence Livermore National Laboratory**; בראשי תיבות: **LLNL**), הוא מכון מחקר של מחלקת האנרגיה של ארצות הברית, הממוקם ליד העיר ליברמור במדינת קליפורניה שבארצות הברית. המכון הוא אחד ממכוני המחקר הבין-תחומיים הגדולים והחשובים בעולם, והוא מעסיק 9,000 עובדים עם תקציב של כ-2.7 מיליארד דולר.

## היסטוריה
מעבדת ליברמור נוסדה בשנת 1952 כסניף של המעבדה הלאומית לורנס ברקלי. היא התפצלה ממנה בשנת 1971 וקיבלה את המעמד הנוכחי בשנת 1981. אדוארד טלר וארנסט לורנס היו יוזמי הרעיון להקים את התא החדש.

במהלך המלחמה הקרה במעבדה פותחו ראשי נפץ שונים שהותקנו בין היתר על טילים כמו MGM-52 Lance וספרטן LIM-49. לאחר התפרקות ברית המועצות הוסכם על הפסקת פיתוח נשק גרעיני. בעקבות כך עובדי המעבדה התרכזו בפעולות שימור, פיתוח ניתוח מצב הנשק ללא עריכת ניסוי והערכת חיים של דגמי נשק קיימים.

תחום נוסף בו עוסקים עובדי המעבדה הוא מחקרים שונים על פלוטוניום. במשך שנים המעבדה עשתה מחקרים שונים בתחום ביטחון לאומי והיבטים שונים של שימוש בנשק גרעיני.

בתחום פיזיקה עובדי המעבדה עושים מחקרים בתחום ננוטכנולוגיה, פיזיקה של חומר מעובה, היתוך גרעיני ועוד. במעבדה פותחה מודל לניתוח תופעה התחממות עולמית. עובדי המעבדה היו שותפים לגילוי וחקר ניהוניום, פלרוביום, מוסקוביום, ליברמוריום (שנקרא לכבוד המעבדה), טנסין ואוגאנסון. לצורך ניתוח היקפים גדולים של מידע כבר באפריל 1953 במעבדה הותקן מחשב UNIVAC I. בהמשך במעבדה הותקנו מחשבים גדולים מסוגים שונים, פותחה שפה ייעודית Yorick והיא מובילה פיתוח של ZFS. בשנת 2018, במעבדה הותקן מחשב-על SIERRA שאז היה המהיר בעולם עם יכולת של 94,640 פטהפלופס.

בשנת 2009 נבנה מרכז לאומי לחקר היתוך גרעיני. בדצמבר 2022 הודיעו מדענים במעבדה הלאומית לורנס ליברמור, בפריצת דרך לטכנולוגיית , שהם השתמשו בטכניקה של היתוך בכליאה אינרציאלית כדי להשיג הפקה נקיה של אנרגיה.  (NIF) הפך לכור ההיתוך הראשון שהגיע לאיזון ב-5 בדצמבר 2022, עם ניסוי שהפיק אנרגיה מתקבלת של 3.15 מגה-ג'ול מהשקעת אנרגיה של 2.05 מגה-ג'ול של אור לייזר שהביא לרווח נטו באנרגיה של כ-1.5 מגה-ג'ול.

## קישורים חיצוניים

* 

* 
* 

## הערות שוליים

קטגוריה:קליפורניה
קטגוריה:מחלקת האנרגיה של ארצות הברית
קטגוריה:מכוני מחקר אמריקאיים
ליברמור
יחסי הונגריה – מקדוניה הצפונית

[ממוזער|[קונסול כבוד|קונסוליית כבוד של הונגריה באוחריד]]
**יחסי הונגריה–מקדוניה הצפונית** הם יחסי החוץ בין הונגריה ומקדוניה הצפונית. שתי המדינות חברות בנאט"ו ובאו"ם, ומקדוניה הצפונית מועמדת להצטרפות ל.

## סקירה כללית
הונגריה הכירה במקדוניה הצפונית ב-29 באוגוסט 1994. בשנת 2019, ממשלת אורבן נתנה מקלט לראש ממשלת מקדוניה הצפונית לשעבר ומנהיג מפלגת VMRO-DPMNE ניקולה גרואבסקי, שנידון למאסר במדינתו באשמת שחיתות.

במאי 2021 העבירה הונגריה למקדוניה הצפונית 6,000 מנות חיסון נגד הקורונה.

## נציגויות דיפלומטיות
* הונגריה מחזיקה במקדוניה הצפונית שגרירות בסקופיה.
* מקדוניה הצפונית מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–אלבניה

**יחסי אוקראינה–אלבניה** הם יחסי החוץ בין אוקראינה ואלבניה.

## היסטוריה

במהלך המלחמות העות'מאניות-רוסיות בשנים 1787–1792 ו-1806–1812 מרדו קבוצות מסוימות של אלבנים נגד האימפריה העות'מאנית והצטרפו לצבא האימפריה הרוסית. לאחר המלחמה, קבוצות אלו התיישבו באודסה וב-Budzhak ויצרו קבוצה אתנית של אלבנים אוקראיניים.

בשנת 1916, הלאומנים של שתי המדינות השתתפו בכנס איחוד הלאומים בלוזאן, ובמחצית השנייה של המאה העשרים הם היו חלק מגוש האומות האנטי-בולשביקי.

הרפובליקה של אלבניה הכירה בעצמאות אוקראינה ב-4 בינואר 1992, והיחסים הדיפלומטיים בין שתי המדינות כוננו ב-13 בינואר 1993. בספטמבר 2020 אוקראינה פתחה שגרירות בטירנה.

## נציגויות דיפלומטיות
* אלבניה מיוצגת באוקראינה באמצעות שגרירותה בוורשה, פולין ובנוסף היא מחזיקה קונסוליית כבוד בחרקוב.
* אוקראינה מחזיקה באלבניה שגרירות בטירנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סריול יפני

**סריול יפני** (שם מדעי: *Seriola quinqueradiata*) הוא מין של דג ממשפחת הצניניתיים ומהסוג סריול, החי לאורך האוקיינוס השקט בטווח שבין קוריאה להוואי. הוא נחשב לדג מאכל משובח במטבח היפני ולעיתים מכונה "טונה צהובת זנב", אך מדובר בטעות שכן הוא לא קרוב למשפחת הקולייסיים.
## מאפיינים
סריול זה הוא דג גדול באורך של מעל 150 ס"מ ומשקל של מעל 40 ק"ג שצבעו כחול-כסוף עם קו צדדי כחול-ירוק, סנפירים וזנב צהובים ובטן בהירה כשהצעירים בעלי פסים צהובים אופקיים לגופם. הוא בעל סנפירים ארוכים וחדים העוזרים לחתוך דרך המים ובעל ראש משולש עם עיניים גדולות, לסתות גדולות ונוקשות וזנב דמוי-מגל חזק.

הסריול הוא מין הנודד לאורך האוקיינוס בנתיבים קבועים ומחפש בהם מזון. הוא טורף האוכל דגים אחרים וכן דיונונים וטרף דומה שהוא תופס בלסתותיו.

הסריול נידוג לאורך חופי יפן ובעיקר האי הונשו למאכל מאחר שבשרו משובח ובעל תכולת שומן גבוהה והוא משמש בעיקר להכנת סושי או סשימי. הוא מגודל גם בחקלאות ימית לאורך יפן. לא ידוע על הידלדלות האוכלוסייה עקב דיג.

## קישורים חיצוניים

## הערות שוליים

קטגוריה:בעלי חיים שתוארו ב-1845
קטגוריה:טקסונים שתוארו בידי הרמן שלגל
קטגוריה:צניניתיים
קטגוריה:מגה-פאונה של האוקיינוס השקט
סריול סמואה

**סריול סמואה** (שם מדעי: *Seriola hippos*) הוא מין של דג ממשפחת הצניניתיים ומהסוג סריול החי בין מזרח האוקיינוס ההודי למערב האוקיינוס השקט לחופי אוסטרליה וניו זילנד.

הסריול הוא קרובם של סריול ללנדי וסריול אטלנטי הגדולים ותואר למדע בידי החוקר הגרמני אלברט גונטר  בשנת 1876.

סריול זה מגיע לאורך 150 ס"מ ולמשקל 53.1 ק"ג. הוא בעל מבנה שרירי עם סנפירים ארוכים וחדים וראש מגודל בעל לסתות נוקשות וגדולות. הוא בעל סנפיר גב גבוה היוצר רעמה עד הזנב וכן סנפיר שת גבוה והזנב ארוך ושרירי דמוי-מגל בצורתו. צבע הדג אפור-כסוף עם גב כחול כהה עד חום ולעיתים קו הצד צהוב. פרטים מתים המוצאים מהמים נוטים להיראות חומים.

הסריול הוא דג טורף הניזון בעיקר מדגים אחרים וחסרי חוליות והוא נודד לאורך האוקיינוס, חופים סלעיים ושוניות אלמוגים בחיפוש מזון. הוא מצוי בעיקר בימים הטרופיים החמימים.

הסריול לא מצוי בסכנת הכחדה בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1876
קטגוריה:טקסונים שתוארו בידי אלברט גינטר
קטגוריה:צניניתיים
קטגוריה:מגה-פאונה של האוקיינוס השקט
GPT-3

**GPT-3** (ראשי תיבות של: **G**enerative **P**re-trained **T**ransformer 3, מילולית בעברית, טרנספורמר מאומן מראש בעל יכולת יצירה הוא מודל שפה אוטורגרסיבי, המשתמש בלמידה עמוקה כדי לייצר טקסט דמוי אנושי (כפי שאדם מוכשר היה מייצר).

GPT-3 הוא מודל חיזוי השפה מהדור השלישי בסדרת GPT-n (והיורש ל-GPT-2) שנוצר על ידי OpenAI, מעבדת מחקר לבינה מלאכותית בסן פרנסיסקו שנוסדה על ידי אילון מאסק וסם אלטמן. לגרסה המלאה של GPT-3 קיבולת של 175 מיליארד פרמטרים של למידת מכונה. GPT-3, שהוצג במאי 2020, והיה בבדיקת בטא החל מיולי 2020, הוא חלק ממגמה במערכות עיבוד שפות טבעיות (NLP) של ייצוגי שפה שהוכשרו מראש. לפני שחרורו של GPT-3, מודל השפה הגדול ביותר היה Turing NLG של מיקרוסופט, שהוצג בפברואר 2020, עם קיבולת של 17 מיליארד פרמטרים, פחות מעשירית מאשר של GPT-3.

איכות הטקסט שנוצר על ידי GPT-3 כה גבוהה עד שקשה להבדילה מזו שכתב אדם אמיתי. שלושים ואחד חוקרי ומהנדסי OpenAI הציגו את המאמר המקורי ב-28 במאי 2020 שחשף את GPT-3. במאמרם הם הזהירו מפני הסכנות הפוטנציאליות של GPT-3 וקראו למחקר כדי להפחית את הסיכון. דייוויד צ'אלמרס, פילוסוף אוסטרלי, תיאר את GPT-3 כ"אחת ממערכות ה-AI המעניינות והחשובות ביותר שיוצרו אי פעם."

מיקרוסופט הודיעה ב-22 בספטמבר 2020 כי היא רכשה זכויות שימוש בלעדיות בקוד של GPT-3; אחרים עדיין יכולים להשתמש ב-API הציבורי לקבלת פלט, אך רק למיקרוסופט יש גישה לקוד הבסיסי של GPT-3.

בשנת 2022 שוחררה גרסה מתקדמת "GPT-3.5". יש לה תכונות מתקדמות. מנוע חיפוש Perplexity מבוסס על גרסה זו.

## ביקורות
* בסקירה שנערכה ביולי 2020 בניו יורק טיימס, פרהאד מנג'ו אמר כי יכולתו יוצאת הדופן של GPT-3 לייצר קוד מחשב, שירה ופרוזה אינה רק "מדהימה", "מוזרה" ו"משפילה", אלא גם "די מפחידה".
* ג'רום פסנטי, ראש מעבדת ה-AI של פייסבוק, אמר כי GPT-3 אינו "בטוח", ומצביע על השפה המינית, הגזענית ומוטה ושלילית שנוצרה על ידי המערכת כאשר התבקשה לדון ביהודים, נשים, אנשים שחורים והשואה.
* נועם חומסקי הביע את ספקנותו לגבי הערך המדעי של GPT-3: "זה לא מודל שפה. זה עובד באותה מידה עבור שפות בלתי אפשריות כמו עבור שפות בפועל. לכן הוא מופרך, אם הוא נועד כמודל שפה, בקריטריונים מדעיים נורמליים ... אולי זה שימושי למטרה כלשהי, אבל נראה שזה לא אומר לנו כלום על שפה או הכרה באופן כללי."

## ראו גם
* Github Copilot
* OpenAI

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בינה מלאכותית יוצרת

קטגוריה:תוכנות שהושקו ב-2020
קטגוריה:ChatGPT
סטנלי ג'רלד תומפסון

**סטנלי ג'רלד תומפסון** (באנגלית: **Stanley Gerald Thompson**; 9 במרץ 1912 - 16 ביולי 1976) היה פיזיקאי גרעין אמריקאי. מ-1946 ועד מותו עבד במעבדה הלאומית לורנס ברקלי והיה חבר הצוותים שגילו את היסודות הטרנס-אורניים ברקליום, קליפורניום, אמריציום, קוריום, איינשטייניום ומנדלביום. 

## תולדות חייו
תומפסון למד באוניברסיטת קליפורניה בלוס אנג'לס (UCLA). ב-1942 הזמין אותו גלן תיאודור סיבורג לעבוד במעבדת המטלורגיה באוניברסיטת שיקגו (Met Lab), שם פותחה שיטה להפקה תעשייתית של פלוטוניום. בשיטה נעשה שימוש באתר הנפורד שסיפק חומרים לפרויקט מנהטן לייצור פצצות האטום של ארצות הברית במלחמת העולם השנייה, שם שימש תומפסון כמפקח על הייצור ומדריך ראשי.

ב-1946 החל לעבוד תחת סיבורג במעבדה הלאומית לורנס ברקלי. ניתוח מאפייניהם של אמריציום וקוריום היה נושא עבודת הדוקטור שלו באוניברסיטת קליפורניה בברקלי (Nuclear and Chemical Properties of Americium and Curium) אותה השלים ב-1948. ב-1950 הוביל את הצוות שהפיק את היסודות ברקליום וקליפורניום (בעלי המספר האטומי 97 ו-98).

ב-1952 עבד בצוותו של אלברט גיורסו לזיהוי איזוטופי איינשטייניום ופרמיום (בעלי המספר האטומי 99 ו-100) משרידי פיצוץ פצצת המימן קיסוס מייק.

בשנות השישים עסק בחקר אי של יציבות משוער סביב המספר האטומי 114. ב-1966 היה עמית במכון נילס בוהר בקופנהגן. בראשית שנות השבעים עבד במאיץ היונים הסופר-כבדים בברקלי (super HILAC). 

תומפסון נפטר מסרטן, אשר ייתכן שהיה קשור לתחום עיסוקו.

## הערכה והוקרה
תומפסון זכה בשתי מלגות גוגנהיים (ב-1954 וב-1965) ובפרס החברה האמריקאית לכימיה בשנת 1965.

קיימת טענה לפיה זכייתו של גלן תיאודור סיבורג בפרס נובל התאפשרה רק בזכות הישגיו של תומפסון, ושהעובדה שהוא עצמו לא זכה בפרס היא עוול היסטורי.

## קישורים חיצוניים


* Stanley G. Thompson, National Museum of Nuclear Science & History
* Stanley G. Thompson, **Physics Today** 29, 12, 59 (1976) - נקרולוג
* Stanley G. Thompson: The man who delivered berkelium and californium (and won the Nobel Prize for Glenn Seaborg)
* Glenn T. Seaborg, "Stanley G. Thompson--a chemist's chemist", CHEMTECH 1978 The American Chemical Society

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:מגלי יסודות כימיים
קטגוריה:כימאים אמריקאים
קטגוריה:פיזיקאים אמריקאים
קטגוריה:עובדי פרויקט מנהטן
קטגוריה:סגל אוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:בוגרי אוניברסיטת קליפורניה בלוס אנג'לס
קטגוריה:זוכי מלגת גוגנהיים
קטגוריה:אמריקאים שנולדו ב-1912
קטגוריה:אמריקאים שנפטרו ב-1976
מעלית הזמן

**מעלית הזמן** היא אטרקציה תיירותית הממוקמת בשכונת ממילא בירושלים, שהוקמה בשנת 1988 בידי היזם אורי ירדני. במקום מוצגים מספר מיצגי מולטימדיה העוסקים בהיסטוריה של ירושלים, בגוף האדם ובאסטרונומיה.

האולם בו מוקרנים המיצגים כולל 250 מ"ר של מסכי לד היקפיים המציגים לקהל מידע ב-180 מעלות, מערכות שמע ותאורה, 104 מושבים, 98 מהם נעים על 6 צירי תנועה ו- 6 מהם נייחים.

במהלך התצוגות קיים שימוש במערכות סימולציה, הקרנה וקול חזקים ורוב המושבים במוזיאון נעים לאורך המיצג, ולכן לא מתאימים לחולי לב, נשים בהריון, הסובלים מבעיות גב, תנועה וסחרחורות. אלה מתבקשים להשתמש במושבים הקבועים שאינם נעים במהלך הפעילות.

## המיצגים
* **מעלית הזמן** - מסע המעלית מתחיל במעמקי האדמה של ירושלים התנכ"ית, ועולה דרך 3,000 שנות ההיסטוריה של ירושלים וכל אירועיה החשובים.
* **אני ירושלים** - מיצג מולטימדיה המשלב את מראות העיר, צליליה ואף הריחות המזוהים ביותר עם ירושלים.
* **מסע ביקום** - סיור במערכת השמש שלנו, כדור הארץ, הירח והפלנטות השכנות לנו.
* **מסע בגוף האדם** - מיצג הכולל הדמיות תלת-ממדיות של גוף האדם.

## קישורים חיצוניים
* 
* 

## הערות שוליים

קטגוריה:ירושלים: תיירות
קטגוריה:ירושלים: תרבות
קטגוריה:ממילא
אשלגן ציאניד

**אשלגן ציאניד** הוא תרכובת כימית שנוסחתה KCN, זהו חומר יוני המורכב מיוני אשלגן +K ויוני ציאניד -CN. החומר גבישי והסריג קובי, כל יון אשלגן מוקף 6 יוני ציאניד ולהפך. לבן ומסיס מאוד במים. שימושיו העיקריים של החומר הם בכריית זהב, סינתזה אורגנית וציפוי מתכת.

## הפקה
מייצרים אשלגן ציאניד בתגובה של מימן ציאניד עם תמיסה של אשלגן הידרוקסידי ואידוי המים בואקום.

HCN + KOH \rightarrow KCN + H_2O

היקף הייצור: 50,000 טון בשנה.

## שימושים
משתמשים באשלגן ציאניד בסינתזה של ניטרילים וחומצות קרבוקסיליות. בכריית זהב משתמשים בחומר כדי לקבל מזהב מתכתי וחמצן אטמוספירי תרכובת מסיסה של אשלגן זהב ציאנידי

4Au_{(s)} + 8 KCN_{(aq)} + O2_{(g)} +2H_2O_{(l)} \rightarrow 4K[Au(CN)_2]_{(aq)} +4KOH_{(aq)} 

## רעילות
ככל הציאנידים אשלגן ציאנידי רעיל בשל קישור יון הציאניד ליוני ברזל Fe+3 בחלבון ציטוכרום אוקסידאז במיטוכונדריה והפרעה לנשימה התאית. הרעילות הגבוהה שלו (LD<sub>50</sub> מוערך באדם: 140 מ"ג) ומסיסותו הגבוהה הגורמת לספיגה מהירה בגוף הפכו את החומר לאמצעי נפוץ להתאבדות. כך למשל השתמשו באשלגן ציאנידי בכירים במשטר הנאצי דוגמת ארווין רומל, מגדה גבלס, פיליפ בוהלר, מרטין בורמן והיינריך הימלר. מתאבדים אחרים במימן ציאנידי כוללים את חלוץ המחשוב אלן טיורינג והכימאי וולאס קרותרס. החומר שימש כמרכיב הפעיל בגלולות התאבדות שנשאו מרגלים בתקופת מלחמת העולם השנייה.

## קישורים חיצוניים

* גיליון בטיחות חומרים (MSDS) של אשלגן ציאניד

קטגוריה:ערכים שבהם תבנית בריטניקה אינה מתאימה
קטגוריה:אשלגן: תרכובות
קטגוריה:ציאנידים
יאק אורמט

**יאק אורמט** (באסטונית: **Jaak Urmet**;  נולד ב-30 בינואר 1979) הוא משורר, סופר, מתרגם, עורך ומו"ל אסטוני. אורמט הנוהג לפרסם את כל יצירותיו בשם העט וִימְבֶּרְג.

## קורות חיים

אורמט נולד בשנת 1979 בעיירה סאקו הנמצאת שישה-עשר קילומטרים מדרום לבירת ארצו, טאלין. משסיים את חוק לימודיו באוניברסיטת טאלין המשיך אורמט בלימודי שפה וספרות אסטונית, היסטוריה וחינוך, והוא קיבל תואר מוסמך בשנת 2004. כיום הוא חי עם אשתו וילדיו בבירת אסטוניה ועוסק בעיקר בכתיבה. ספר הביכורים שלו ראה אור כבר בשנת 1998. מאז פרסם ספרים רבים: שירה ופרוזה, למבוגרים ולילדים. עם ספרי השירה שכתב נמנים "ספר הארץ" 2000,"הַהֶרְמִינִים הקטנים" 2006, "שירים משוחררים" 2010 ו"השורות הלוהטות" 2011. לתהודה רבה זכו גם שני רומנים שכתב, "בידיים ריקות" ו"ביתו של סָאָרִינֶן", שניהם ראו אור בשנת 2013. שבעה משיריו של אורמט התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

## עבודותיו
* Maaaraamat, Huma - 2000
* Lipamäe, Varrak, kirjastus|Varrak - 2002
* Kolme päkapiku jõulud, koos Jürgen Rooste ja Karl Martin Sinijärvega, Huma - 2002
* Buratino laulud, Varrak - 2005
* Bootleg, 2006 Loe siit
* Põngerjate laulud, Varrak - 2006
* Kärppsed, Jutulind - 2006
* Härra Padakonn, Varrak - 2008
* Pille-Riin. Kakskümmend üks lugu ühe tüdruku elust, Jutulind - 2009
* Eesti naise õnn, J&U - 2009
* Suur pidusöök, Maalehe kirjastus - 2009
* Eesti köökk, Ajakirjade Kirjastus - 2010
* Buratino tegutseb jälle. 15 valitud lugu, Pegasus, kirjastus|Pegasus - 2010
* Wabastatud wärsid, Pegasus - 2010
* Kutsutud külaline, Pegasus - 2010
* Hõõguvad read, J&U - 2011
* Rokenroll, TEA - 2011

## לקריאה נוספת
* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 59–73.

## קישורים חיצוניים

* 

קטגוריה:משוררים אסטונים
קטגוריה:מתרגמים
קטגוריה:סופרים אסטונים
קטגוריה:עורכים ספרותיים
קטגוריה:מו"לים
קטגוריה:סופרי ילדים ונוער
קטגוריה:בוגרי אוניברסיטאות ומכללות
קטגוריה:סופרים הידועים בשם עט
קטגוריה:אסטונים שנולדו ב-1979
איזו (חצי אי)

**איזו** (באנגלית: **Izu**, ביפנית: **伊豆半島**) הוא חצי אי הררי גדול עם חופים מפורצים, ממערב לטוקיו, לחופי האוקיינוס השקט של האי הונשו, יפן. בחצי האי שכנה בעבר פרובינציה עצמאית בשם פרובינציית איזו, כיום היא נמצאת במחוז שיזואוקה. שטח חצי האי עומד על 1421.24 קילומטר רבוע. ואוכלוסייתה המשוערת בשנת 2005 הייתה 473,942 נפש. האזורים המאוכלסים בחצי האי הם בעיקר בצפון ובמזרח.

## גאולוגיה
חצי האי איזו יושב במרכז מפגש בין 3 לוחות טקטוניים בהם מתרחשת פעילות טקטונית רבה. לוח אוחוצק, הלוח האמורי והלוח הפיליפיני. חצי האי עצמו יושב בעיקר על הלוח הפיליפיני. בצמוד אליו נמצא שקע ננקאי שנוצר כתוצאה מהפחתה המתרחשת מנחיתה של הלוח הפיליפיני אל מתחת ללוח האמורי. שלושת הלוחות נפגשים יחד ויוצרים צומת משולשת המתבטאת בפסגת הר פוג'י. מדרום מזרח לחצי האי נמצא שקע איזו-בונין במרכז השקע נמצאים איי איזו.

החלק הדרומי של חצי האי מורכב ברובו מברקציה, והחלקים המרכזיים והצפוניים מהרי געש מורכבים. במרכז חצי האי נמצא רכס הרי אמאג'י עם הר אמאג'י  שגובה פסגתו , בקצה המזרחי של חצי האי נמצא הר עטאמי שגובה פסגתו , במערב חצי האי הר דרומה שגובה פסגתו . חצי האי נכנס במערבו לתוך מפרץ סגאמי ומפרץ סורוגה. הנהר העיקרי בחצי האי, נהר קאנו בצפון, הזורם דרך עמק שנוצר כתוצאה מפעילות טקטונית באזור.

כתוצאה מהגאולוגיה שלו, והפעילות הגעשית המרובה, מתרחשים באי רעידות אדמה מרובות, אלו מביאות גם גלי צונאמי בעקבותיהן. חצי האי שופע גם מעיינות חמים.

## כלכלה
חצי האי מהווה אזור נופש פופולרי עבור תיירים באזור קאנטו, חצי האי מוכר בעיקר בזכות נופש האונסן - מעיינות חמים שבאטאמי, איזו  ואיטו . חצי האי פופולרי גם לרחצה בים, גלישת גלים, גולף וטיולי אופנועים. חצי האי סמוך להר פוג'י והוא חלק מהפארק הלאומי פוג'י-האקונה-איזו .

החוף הדרום-מערבי של איזו, הוגדר בשנת 1937 כאתר לאומי ליופי טבעי.

מלבד תיירות, חקלאות ודייג הם עמודי התווך של הכלכלה המקומית. אזור איזו הוא אחד היצרנים הגדולים ביותר של ואסאבי ביפן, והמטבח המקומי מבוסס על מנות בטעם **ווסאבי**. עם זאת, תעשיות אלה אינן משתלמות מספיק בכדי למנוע הגירה שלילית של אוכלוסייה לטוקיו ושיזואוקה במיוחד בקרב הצעירים.

## גלריה

File:Sagami Bay(East Izu)相模湾(東伊豆),Shizuoka(Japan) from Airplane(航空写真) - panoramio.jpg|מפרץ סגאמי ממזרח לחצי האי איזו ממבט אווירי
קובץ:Izu_Cote_d_Azur.jpg|חוף איוואצ'י (ach 地 海岸), שכונה גם "איזו קוט ד'אזור"
קובץ:West_coast_of_Izu.jpg|החוף המערבי של איזו.


## קישורים חיצוניים

* 
## הערות שוליים

קטגוריה:יפן: חצאי איים
קטגוריה:מחוז שיזואוקה
מאייר קראוס

**מאייר (מאיר) קראוס** (בהונגרית: **Krausz Mayer**; ציקו, 1809 – בודפשט, 1894) היה סוחר יהודי-הונגרי, תעשיין אחד התעשיינים הראשונים בממלכת הונגריה.

## ביוגרפיה
לאחר שהשלים את בתי הספר המקומיים בכפר הולדתו, קראוס שנולד בכפר קטן בהונגריה שרוב אוכלוסייתו הייתה ממוצא גרמני, הפך לסוחר בעיירה בונהאד הסמוכה. יש להניח שכסוחר כפרי הוא בא בקשר עם המשפחות היהודיות של לוי ופולק, שעסקו באותה עת בסחר סיטונאי באויפשט ובפשט.

בשנת 1838 הצטרף לפירמה פולק לאו ולבנו כחבר צוות ובאותה השנה נשא לאישה את עמליה, בתו של ברנאט לוי, שאביו איז'אק לוי (1793 – 1847) היה בורסקאי, מאסטר לעיבוד עורות, ראש הקהילה היהודית המקומית, הפוגט (שופט) הראשון של היישוב וממייסדי אויפשט, בנו ברנאט היה הבעלים של בית מלאכה לבורסקאות שהקים באויפשט. קראוס, שהפך לאחד הסיטונאים בפשט, הגיש בקשה לתושבות בעיר פשט בשנת 1841, שעבורו הוכיח קיומו של עושר אישי על ידי מלאי הטאנינים בעלי הערך הגבוה שהיה ברשותו.

## משפחתו ועיסוקו
בשנת 1846, כשנולדה בתו רגינה ובשנת 1854 כשנולד בנו איזידור, הוא ציין את עיסוקו בתעודות הלידה כסוחר יין ובהמשך בשנת 1856, בתעודת הלידה של בתו רוזה צוין עיסוקו כסוחר תבואה. הוא אכן היה רשום במועצת סיטונאי פשט רק כסוחר תבואה משנת 1862 ואחר כך בשנים הבאות כיצרן ברנדי, ליקר וחומץ. עסקיו המאוחרים יותר נסבו בעיקר סביב תעשיית המזון והמסחר.

קראוס רשם את החברה העצמאית הראשונה שלו, "מאייר קראוס", בשנת 1864. בשנת 1867 הכניס כשותף את בנו הבכור לאיוש והחברה הפכה ל"קראוס מאייר ובנו". הוא ייסד את המזקקה הראשונה שלו בשנת 1870, שכותנה "קראוס מאייר כהל ושמרים", עם רכישת מפעל ביוז'פווארוש (רובע 8 של היום בבודפשט), שהוקם על ידי פרנץ שדל בשנת 1853, אך שדל פשט רגל.

עם ההון שצבר מייצור משקאות חריפים, הוא פנה לתעשיית הטחנות והקים את "טחנת הקיטור גיזלה" בשנת 1880, כאשר בנו הצעיר, איזידור, הפך לבעלים המשותף של העסק. העסק המשפחתי הזה נמשך כעשר שנים. בשנת 1889 איזידור פרש והמשיך את העסקיו בתעשיית המשקאות החריפים, בעוד קראוס, בן השמונים, ולאיוש בנו המשיכו את סחר התבואה ואת תעשיית טחנות הקמח.

## לקריאה נוספת
* 

## הערות שוליים

קטגוריה:יהודים הונגרים
קטגוריה:תעשיינים יהודים
קטגוריה:ילידי 1809
קטגוריה:הונגרים שנפטרו ב-1894